মালতি ক্ষোভের সঙ্গে বলে, সে আইলে জুতা দিয়া বাইড়ায়াম। ব্যাটা সেই সকালে আমারে এখানে ফালায়া থুইয়া গেছে, আর কোনো খবর নাই। আমি কিমুন আছি, কী খাচ্ছি তার কোনো হদিস না নিয়া আমার ওপর খবরদারি করতে আইলে ওর খবর আছে। আমি বুইঝা গেছি ওর মনে অন্য মতলব। আপনে বজলুর চিন্তা বাদ দেন। ওরে আমি সামলামু। আমার সামনে আইলে এমন দাবড় দিমু, বাপ বাপ কয়া পালাইব। বলেই হাসতে থাকে মালতি। প্রদীপেরও হাসি চড়ে মুখে। তবে নিঃশব্দে হাসে মালতির অলক্ষ্যে।